ועדת משנה להשכלה הגבוהה, כנסת 23, פרוטוקול מספר 1, 2020-11-17 15:00

סמי אבו שחאדה: אני פותח את ישיבת ועדת החינוך, התרבות והספורט.

סמי אבו שחאדה: על סדר-היום: שביתת הסגל הזוטר.

סמי אבו שחאדה: הנושא הזה מלווה אותי מאז שאני סטודנט, לצערי הרב.

סמי אבו שחאדה: אנחנו היום מדברים על השבוע החמישי של שביתת הסגל, שכל פעם יש לו שם אחר, פעם, הסגל הזוטר ופעם שמות אחרים.

סמי אבו שחאדה: כל פתיחת שנת לימודים אנחנו שומעים על הדרכים השונות שבהם מנסים המוסדות להשכלה גבוהה בארץ לא לתת לאנשים האלה את הזכויות הבסיסיות שמגיעות להם.

סמי אבו שחאדה: אלה אנשים שעובדים בתחום ההוראה בהשכלה הגבוהה.

סמי אבו שחאדה: השביתה כבר בשבוע החמישי.

סמי אבו שחאדה: מייד נשמע איפה זה עומד.

סמי אבו שחאדה: אני כמובן פותח את הדיון בשמו של ידידי וחברי ד"ר עופר כסיף, שהוא יושב-ראש ועדת המשנה להשכלה גבוהה.

סמי אבו שחאדה: אני אפתח עם חבר הכנסת עופר כסיף ואז נתקדם.

עופר כסיף: תודה רבה סמי, שלום לכולם.

עופר כסיף: אני מאוד שמח שמשתתפים נציגים מכל המשרדים, הארגונים והגופים שהזמנו.

עופר כסיף: אני רוצה להודות גם למיטל וליהודית ולצוות ועדת החינוך.

עופר כסיף: אני חייב להגיד שעד היום היתה לי תחושה שהשר להשכלה גבוהה יותר עוסק בתפקיד השני שלו שהוא מיניסטריון המים, משום שהוא ממלא פיו מים באשר לשביתה.

עופר כסיף: היום סוף סוף שמעתי אותו מתבטא רק חבל שההתבטאות היתה כל-כך קשה, שלא לומר אומללה.

עופר כסיף: למי שלא שמע היום את הריאיון של השר אלקין אצל רינו צרור, היתה שם לטעמי לא פחות מאשר השתלחות בשובתים ובנציגיהם.

עופר כסיף: לא רק שלא היה לכך מקום אלא זה היה פסול.

עופר כסיף: זה היה מביש ובוודאי לא מועיל.

עופר כסיף: אני מאוד מקווה שיש איתנו נציגים של התאחדות הסטודנטים, זה מאוד חשוב.

עופר כסיף: אני רוצה לשים דברים על השולחן בצורה ברורה וחשוב שהסטודנטים יהיו מודעים לזה.

עופר כסיף: חשוב שכולם יהיו מודעים לזה, הציבור כולו אבל בעיקר הסטודנטים.

עופר כסיף: היום האמירה שביכול השביתה היא על גב הסטודנטים והשמצות של השובתים ונציגיהם בכוח לעובדים, זה פשוט עבר כל גבול.

עופר כסיף: השביתה היא למען הסטודנטים.

עופר כסיף: תנאי העסקה של המרצים, של הסגל הזוטר – אני יודע שהביטוי הזה לא פוליטיקלי קורקט ויש כאלה שאפילו נפגעים ממנו, אבל אני דווקא, כפי שכבר אמרתי בעבר, משתמש בו כדי להמחיש כמה המצב עגום.

עופר כסיף: הביטוי הזה הוא ביטוי שמבטא את המציאות, כי היחס אל המרצים הללו הוא יחד כאל זוטרים בכל המובנים של המילה ולא במובנים החיוביים.

עופר כסיף: לומר שהשובתים הם כביכול פועלים נגד הסטודנטים, אין דבר שיותר מנוגד למציאות.

עופר כסיף: השובתים שובתים בסופו של דבר לא רק למען האינטרס המוצדק שלהם אלא למען המערכת האקדמית כולה בכלל, למען המכללות הציבוריות שנפתחו כזכור ב-1993 כדי להנגיש את ההשכלה הגבוהה למה שמכונה הפריפריה.

עופר כסיף: השביתה הזאת היא למען אלו, למען הסטודנטים מהאוכלוסיות שהוזנחו במשך שנים על-ידי המדינה.

עופר כסיף: אז להאשים דווקא את השובתים שהם כביכול פועלים נגד הסטודנטים זאת השמצה פרועה ואני קורא לשר לחזור בו ולהכניס את עצמו לתוך המשא ומתן כדי לפתור את הבעיה.

עופר כסיף: אנחנו בפני סכנה של ביטול הסמסטר.

עופר כסיף: אנחנו יודעים שצעירים נפגעו בגלל הקורונה במיוחד, למשל, באחוזי האבטלה וכן הלאה.

עופר כסיף: אנחנו יודעים שהנשירה מהמוסדות להשכלה גבוהה גדלה בגלל הקורונה.

סמי אבו שחאדה: עופר, אני לא רוצה לקטוע אותך אבל אנחנו בדיון קצר של שעה ויש לנו פה הרבה דוברים מהמון מקומות.

עופר כסיף: אתה צודק.

עופר כסיף: אני אנסה לסיים כמה שיותר מהר אבל הייתי חייב להגיד את זה.

עופר כסיף: כדי לקצר, אני אגע ישר בעיקר.

עופר כסיף: השביתה הזאת היא שביתה שהיא מוצדקת משום שבמשך שנים הסגל הזוטר מופלה לרעה, הן ביחס לסגל הזוטר באוניברסיטאות והן כמובן ביחס לסגל הבכיר בתוך המכללות הציבוריות עצמן.

עופר כסיף: קודם כל, תנאי העסקה, השכר וכל מה שנלווה לזה וקשור בזכויות סוציאליות ואקדמיות, אם זה קרן קשרי מדע, יכולת להשתתף בכנסים, לערוך מחקרים במימון של המוסדות בהם המרצים עובדים, חברות בוועדות שונות שקיימות במכללות.

עופר כסיף: גם זכויות סוציאליות שעד 2008 בכלל לא היו קיימות, גם היום הן ניתנות במשורה.

עופר כסיף: מה בעצם טוען האוצר?

עופר כסיף: למרבה הצער והבושה ועד ראשי המכללות מחרה וחוזר אחרי האוצר.

עופר כסיף: הוא אומר שני דברים עיקרים.

עופר כסיף: א', כביכול יש חריגות שכר במשך שנים.

עופר כסיף: הייתי עושה פה פרפראזה לאליהו הנביא ואומר: ההפלתם וגם גזלתם?

עופר כסיף: במשך שנים מפלים את המרצים הללו ועכשיו רוצים לגזול מהם גם את כבשת הרש בטענה שהיו חריגות שכר.

עופר כסיף: לא היה ולא נברא.

עופר כסיף: גם אם היו מתגברים על חריגות שכר, הסכום שמדברים עליו הוא 6 מיליון שקלים לשנה.

עופר כסיף: זה סכום שאי-אפשר למצוא אותו?

עופר כסיף: לא רק בתקציב המדינה.

עופר כסיף: כשאני מדבר על התקציב של המועצה להשכלה גבוהה, אנחנו מדברים על 12 מיליארד שקלים.

עופר כסיף: תקציב ההעסקה במכללות הוא 200 מיליון שקלים בשנה.

עופר כסיף: 6 מיליון, על זה מתווכחים?

עופר כסיף: על זה מונעים מסטודנטים ללמוד ומונעים ממרצים לעבוד בתנאי העסקה נורמליים?

עופר כסיף: הדרישה המקורית של המרצים השובתים היתה להשוות את תנאי העסקה שלהם לתנאים באוניברסיטה.

עופר כסיף: זאת דרישה הוגנת, צודקת, שלא לומר מתבקשת מאליה.

עופר כסיף: שוויה היה צריך להיות 100 מיליון שקלים, כלומר 1% מכל התקציב של המועצה להשכלה גבוהה.

עופר כסיף: את זה לא מוצאים?

עופר כסיף: עכשיו גם הסכימו המרצים לעבור למסלול של תנאי סגל עמית, כלומר, הם הסכימו לדרוש פחות.

עופר כסיף: לרדת כרגע מהבקשה להשוואה של התנאים באוניברסיטאות.

עופר כסיף: העלות פה היא כ-30 מיליון שקלים.

עופר כסיף: זאת אומרת, שליש האחוז מהתקציב של המועצה להשכלה גבוהה.

עופר כסיף: את זה לא מוצאים?

עופר כסיף: רק אתמול פורסם שיתנה תוכנית סיוע כלכלי לסטודנטים על-סך 800 מיליון שקלים.

עופר כסיף: אני לא נכנס כרגע לתוכנית עצמה.

עופר כסיף: יש לי ביקורת עליה.

עופר כסיף: אני לא מתייחס אליה כי זה לא הנושא.

עופר כסיף: אבל אם אפשר היה למצוא וטוב שימצאו סכום כל-כך גדול לטובת הסטודנטים – אני אומר שזה טוב.

עופר כסיף: בלי קשר לתוכנית עצמה, למצוא תקציב גדול למען הסטודנטים זה טוב, זה הכרחי, זה מבורך.

עופר כסיף: 800 מיליון הצליחו למצוא ולא מצליחים למצוא 30 ומשהו מיליון כדי להחזיר את המרצים לעבוד בתנאים הולמים?

עופר כסיף: משפט אחרון.

עופר כסיף: אמרתי קודם שהמכללות קמו כדי להנגיש את מה שמכונה פריפריה, להנגיש את ההשכלה הגבוהה לפריפריה.

עופר כסיף: הפגיעה במרצים היא פגיעה בסטודנטים, היא פגיעה בכל האקדמיה.

עופר כסיף: האינטרס של השביתה הזאת הוא אינטרס של כל המערכת.

עופר כסיף: הוא אינטרס של הסטודנטים, הוא אינטרס של המכללות, הוא אינטרס של האקדמיה הישראלית.

עופר כסיף: אני קורא פה לאוצר, לשר לות"ת ולמל"ג, תרדו מהעצים, תגיעו להסכם הולם שיציל את הסמסטר, יציל את הסטודנטים וייתן למרצים תנאי עבודה הולמים כפי שצריך להיות במקום מתוקן.

סמי אבו שחאדה: תודה עופר.

סמי אבו שחאדה: פתיחה מאוד חשובה לדיון.

סמי אבו שחאדה: לגבי האוצר לא סימנו לי שיש לנו כאן מישהו מהאוצר לצערנו הרב.

סמי אבו שחאדה: ברשימת הדוברים פה אין לנו מישהו מהאוצר שיענה לנו.

יוראי להב-הרצנו: אדוני היושב-ראש הגעתי לכאן בעיקר כדי לשמוע את האוצר.

יוראי להב-הרצנו: אנחנו נציגי הציבור והאוצר הוא אוצר המדינה ששייך לציבור.

יוראי להב-הרצנו: הגעתי לכאן לשמוע מהאוצר מה הפערים.

יוראי להב-הרצנו: אני מניח שמתנהל משא ומתן שנמשך כמה שבועות.

יוראי להב-הרצנו: אם יש פערים אז על כמה הם עומדים?

סמי אבו שחאדה: אנחנו נשמע את המשרד להשכלה גבוהה ואת מי שיש לנו מהמכללות.

יוראי להב-הרצנו: אני רק אחזור על שתי הדרישות שלהבנתי חשוב לומר בהקשר הזה כי כוח לעובדים מובילים את הדרישה בשם הסגל הזוטר.

סמי אבו שחאדה: נשמע גם אותם.

יוראי להב-הרצנו: אני אומר שלושה משפטים ואחר-כך אני אכבד אותך אדוני היושב-ראש כדי שלא תשב לבד מאחר ויתר חברי הכנסת נמצאים איתנו בזום.

יוראי להב-הרצנו: ראשית, אני מצטרף לחברי עופר כסיף באמירה שהסגל אינו זוטר.

יוראי להב-הרצנו: הכינוי עצמו הוא מטבע לשון שבעיננו מסמל את היחס.

סמי אבו שחאדה: הוא צריך להיעלם.

יוראי להב-הרצנו: לפיכך, הוא צריך להיעלם.

יוראי להב-הרצנו: שנית, אני לא רואה שום סיבה למה על אותה עבודה במוסד שהוא מתוקצב משלמים אחרת?

יוראי להב-הרצנו: הסגל הזוטר, מתרגלים במכללות המתוקצבות צריכים להרוויח בדיוק כמו המתרגלים באוניברסיטאות.

יוראי להב-הרצנו: זאת אותה עבודה ולעיתים מדובר באותו קורס ובאותם מרצים בכירים שמלמדים אבל השכר הוא לומד.

יוראי להב-הרצנו: בנוסף, כל ההסדרים האלה של שנים של קיפוח צריכים לבוא לידי ביטוי בפתרון שלהערכתי צריך לעשות אותו עכשיו.

יוראי להב-הרצנו: המדינה משקיעה באמת תקציבי עתק בכל מה שקשור לסקטור הציבורי כדי להציל.

יוראי להב-הרצנו: מזרימים את זה לטובת הקורונה.

יוראי להב-הרצנו: למה לא לנצל חלק מהתקציבים האלה כדי לפתור את הבעיה הזאת שגם תחזיר את הלימודים לסדרם בהרבה מאוד מקומות.

יוראי להב-הרצנו: לכן אני מצטרף לדרישות של הסגל הזוטר.

יוראי להב-הרצנו: בעיניי הן סבירות.

יוראי להב-הרצנו: אני הייתי רוצה לשמוע ממשרד האוצר דווקא, ששם נמצא הפתרון, איפה הדברים עומדים.

יוראי להב-הרצנו: להבנתי, שם נמצא הפתרון האמיתי כי שם נמצא הכסף.

סמי אבו שחאדה: האמת שבסכום שמדובר - אולי גם נשמע פתרון מהמשרד להשכלה גבוהה, כך אני מקווה.

סמי אבו שחאדה: אני מודה לך אדוני.

סמי אבו שחאדה: אני רוצה לפנות למיכל אבן מארגון הסגל הזוטר.

סמי אבו שחאדה: בינתיים נשתמש במושגים האלה כדי שנדבר את אותה שפה.

סמי אבו שחאדה: נשמח גם שהמושג זוטר ייעלם מהעולם ונמצא שם הרבה יותר מוצלח למתרגלים שעושים עבודה מדהימה.

מיכל אבן: קודם כל, תודה ליושב-ראש של ועדת המשנה ולאדוני על הפנייה עלי לרשות הדיבור ועל הכינוס של הוועדה החשובה הזאת.

מיכל אבן: אני אגזול פחות מדקה רק כדי להגיד.

מיכל אבן: אני מארגון הסגל האקדמי הזוטר באוניברסיטת חיפה.

מיכל אבן: אנחנו לא קשורים לשביתה של המכללות כמובן, אבל אנחנו כאן בדיוק בגלל מה שאמר חבר הכנסת עופר כסיף.

מיכל אבן: המאבק הזה הוא של כולנו והוא חשוב לכולנו ואנחנו כאן כדי להביע את התמיכה שלנו ואת ההזדהות שלנו בעבודה של הסגל הזוטר במכללות, מרצים, תרגלים.

מיכל אבן: חלקם עובדים גם אצלנו.

מיכל אבן: אין שום הצדק, צידוק, צדק שבעולם, שהתנאים שלהם על אותה עבודה בדיוק תהיה שונה משלנו.

מיכל אבן: אפשר גם להגיד באמירה עמוקה יותר ומוסרית יותר שהעבודה שלהם אולי אפילו חשובה יותר, קשה יותר.

מיכל אבן: הם באמת עושים מלאכה חשובה מאוד עבור הפריפריה.

מיכל אבן: צריך לעודד אותם להמשיך לעשות אותה ולא להקשות עליהם.

מיכל אבן: תודה רבה על הזכות לדבר ובהצלחה.

סמי אבו שחאדה: תודה רבה לך מיכל.

סמי אבו שחאדה: שמחנו לשמוע שזאת גם עמדתכם.

סמי אבו שחאדה: יש כאן מישהו מכוח לעובדים?

שגיא מעין: אני מרצה במכללת ספיר וחבר הנהגת איגוד הסגל האקדמי במכללות הציבוריות שתחת כוח לעובדים.

שגיא מעין: קודם כל, אני גם רוצה להצטרף ולהודות לך אדוני היושב-ראש ולחבר הכנסת עופר כסיף על כינוס הוועדה החשובה הזאת.

שגיא מעין: אנחנו נמצאים במאבק הזה כבר שלוש שנים.

שגיא מעין: אנחנו עכשיו אחרי חודש של שביתה והמשא ומתן הזה לא מתקדם בקצב הראוי.

שגיא מעין: גם לא נקבעות מספיק פגישות, למרות שנעשו פגישות בשבועיים האחרונים.

שגיא מעין: השביתה כאמור מתחילה את השבוע החמישי שלה ורק בשבועיים האחרונים התחלנו לדבר בצורה יותר אינטנסיבית ועדיין יש מקום לדבר ולהמשיך לדבר בנושאים אחרים שלא נדונים.

שגיא מעין: אנחנו מדברים על הנרטיב הזה של חריגות השכר, אנחנו הסכמנו ללכת לכיוון של הסדרה אף אל פי שאנחנו לא מקבלים אותנו.

שגיא מעין: מבחינתנו לא נעשו חריגות שכר.

שגיא מעין: יש כאן איזה מערב פרוע שהתנהל כאן במשך שנים בגלל חוסר בהירות בהנחיות ועכשיו מנצלים את ההזדמנות לעשות איזה יישור קו ולגזור מהעובדים או לגזול מהמרצים על שכר שהם קיבלו כדין מהמכללות שלהם וכתבי מינוי שנחתמו על-ידי מנהלי המכללות שלהם.

שגיא מעין: שום דבר לא נעשה פה בצורה שחורגת.

שגיא מעין: אף על פי כן אנחנו מוכנים ללכת למתווה כזה שמסדיר את הדברים אחת ולתמיד.

שגיא מעין: עדיין, לאורך כל המשא ומתן, ההצעה היחידה שקיבלנו, גם בהינתן המצב שבו אנחנו נמצאים כיום, היא הצעה שלא זזה מילימטר מההצעה הראשונית.

שגיא מעין: זאת הצעה שהמשמעות שלה היא הפחתת שכר לחלק ניכר מהמרצים.

שגיא מעין: למעלה משליש מהמרצים יחוו ירידת שכר בהסכם הזה.

שגיא מעין: יש בה מרכיב של השבות שכר לפחות שנה לאחור, שהערך שלהן, כפי שחבר הכנסת כסיף ציין, הוא בערך 6 מיליון שקלים מצטברים בשנה.

שגיא מעין: אנחנו לא מוכנים לזה.

שגיא מעין: אנחנו חושבים שאנחנו צריכים לקבל איזו הסדרה שאינה פוגעת בשכר.

סמי אבו שחאדה: שגיא, אני רוצה להבין.

סמי אבו שחאדה: איפה אנחנו תקועים?

סמי אבו שחאדה: מה היתה הדרישה ואיפה אנחנו עומדים?

סמי אבו שחאדה: מה הדרישה העיקרית מבחינתכם?

שגיא מעין: הדרישה העיקרית מבחינתנו כרגע היא להעביר את כל המרצים מהחוץ למתווה של סגל עמית ללא פגיעה בשכר שיש להם כיום.

שגיא מעין: זאת אומרת שהשכר שלהם לא ייפגע ולא ייקחו מהם - - -

יוראי להב-הרצנו: שגיא, מה המשמעות התקציבית של הדרישה הזאת שלכם?

יוראי להב-הרצנו: על כמה כסף אתם מעריכים שמדובר?

שגיא מעין: הנתונים הם של האוצר.

שגיא מעין: ההערכה היא שמדובר במשהו כמו 6 מיליון שקלים.

בן אידלברג: המעבר לסגל עמית זה לפי הערכות של האוצר וזה סביב 34 מיליון שקלים.

בן אידלברג: אלה הערכות שלהם ואנחנו כופרים באיך שהם מחשבים ולהערכתנו המספרים הם יותר נמוכים.

בן אידלברג: אני רואה שנציגי האוצר נמצאים אז אני אשמח שהם יבהירו כמה עולה להעביר את מרבית המרצים לסגל עמית ללא פגיעה בשכר שלהם.

בן אידלברג: אני חושב שחשוב להדגיש שהתחלנו את המאבק הזה באמת מתוך דרישה להשוות את תנאי השכר של העובדים המקופחים האלה עם תנאי השכר של העובדים באוניברסיטאות.

בן אידלברג: מתוך היכרות והסתכלות בעיניים למצב של הקורונה והבנה שזה מצב שהמשק נמצא בבעיה, הסכמנו ללכת להסכם ביניים בשביל לשים את הדרישה ההוגנת, הסבירה והצודקת שלנו בצד ולהגיד לכל הפחות בואו נשים סוף למעמד הפוגעני של מורה מן החוץ.

בן אידלברג: זה מעמד של מפוטרים כל שנה, שבמקום להיות מועסקים 12 חודשים בשנה הם מועסקים 8 חודשים בשנה.

בן אידלברג: אנחנו מבקשים להעביר את כולם לסגל עמית.

בן אידלברג: אבל הדרישה הכלכלית העיקרית שלנו זה לא שיפור שכר ניכר, זה שהעובדים שקיימים במערכת למרות שהם עברו קיפוח במשך שנים ולמרות ששנים המערכת התייחסה אליהם בצורה לא סבירה, אנחנו לא אומרים שחייבים לנו על 30 שנים של הזנחה.

בן אידלברג: אנחנו מבקשים שיעבירו אותם לסגל עמית ללא פגיעה בשכר.

בן אידלברג: השכר שהרווחנו עד עכשיו הוא לא שכר שגנבנו וגם לא רימינו.

בן אידלברג: זה שכר שהמוסדות הבינו שמותר להם לשלם.

בן אידלברג: זה יהיה גובה השכר במעבר לסגל עמית.

סמי אבו שחאדה: מי אדוני?

בן אידלברג: אני מכוח לעובדים.

סמי אבו שחאדה: שגיא, יש לך מה להוסיף?

סמי אבו שחאדה: הבנתי שהאוצר הצטרפו אלינו.

שגיא מעין: ברשותך, אני רוצה להוסיף שאנחנו נמצאים במשא ומתן הזה כבר כמה שבועות ללא התקדמות.

שגיא מעין: אנחנו חושבים שהגיע הזמן שהבכירים של המערכת ייכנסו לחדר ויתנו את ההחלטות שלהם או את היכולת שלהם להכריע את ההחלטות.

שגיא מעין: מדובר בסכומים לא גדולים.

שגיא מעין: מדובר בפערים שמבחינתנו הם לגמרי עבירים, צודקים והוגנים אבל הבכירים במערכת כרגע לא מתערבים, לא הממונה על השכר, לא השר להשכלה גבוהה, שאדישים לסיטואציה הזאת.

שגיא מעין: גם ועד ראשי המכללות אומרים שהם פועלים בחסות החוק והם לא יכולים להביע את עמדתם.

שגיא מעין: אני חושב שהגיע הזמן שהזמן הזה ישתנה.

סמי אבו שחאדה: מוריה חלמיש מהמשרד להשכלה גבוהה ואז נעבור לאוצר ולחברת הכנסת אורלי פרומן.

סמי אבו שחאדה: איפה אנחנו עומדים?

מוריה חלמיש: אדוני היושב-ראש, אני יועצת של השר אלקין.

מוריה חלמיש: אני לא מדברת בוועדה, אני פה כדי להעביר לשר את הדברים.

מוריה חלמיש: יש פה נציגי המשרד המועצה להשכלה גבוהה.

סמי אבו שחאדה: תודה.

סמי אבו שחאדה: חברת הכנסת אורלי פרומן, לפני שנעבור לאוצר.

אורלי פרומן: בואו נשמע את האוצר ואז אני אגיב.

סמי אבו שחאדה: בבקשה נתן נהוראי ממשרד האוצר.

נתן נהוראי: אני עולה פה מתוך ישיבת משא ומתן שמתקיימת עכשיו.

נתן נהוראי: הצטערתי לשמוע שעמיתיי מכוח לעובדים שלא היו ישיבות.

נתן נהוראי: אני יושבים ימים ולילות מאז הישיבה האחרונה לתוך הלילה כדי להביא את האירוע הזה לפתרון.

סמי אבו שחאדה: אני שמח לשמוע, אשמח גם לשמוע אם יש התקדמות.

סמי אבו שחאדה: לא שומעים אותך טוב.

נתן נהוראי: בישיבה האחרונה הסברתי את המשמעות של חריגות לכאורה באמצע הסכם השכר.

נתן נהוראי: מדובר בסוף על משהו חוקי.

נתן נהוראי: מדובר בכספים שניתנו לא לפי הנחיות ות"ת.

נתן נהוראי: הנחיות ות"ת מאוד ברורות ואז בתוך האירוע הזה אנחנו צריכים למצוא פתרון.

נתן נהוראי: אני גם הבטחתי שאנחנו יודעים לתת מענה לרוב האוכלוסייה.

נתן נהוראי: נשאלתי האם מדובר על רוב של 51 או רוב אמיתי?

נתן נהוראי: באמת באמת, המענים שאנחנו נתנו נותנים לפחות ל-75% מהאוכלוסייה ליהנות מההסכם.

נתן נהוראי: אני חייב לציין שכרגע מספר מועט של מכללות, ששם תהיה איזו ירידה מסוימת בשכר, שגם אותה ריככנו בעקבות ההסדרה שנתנו, מחזיקות את שאר המכללות.

סמי אבו שחאדה: אתה שוב מקוטע.

סמי אבו שחאדה: אני רוצה שנשמע אותך כי זה חשוב לנו מאוד.

נתן נהוראי: אני אנסה עוד פעם.

נתן נהוראי: אני אומר שכרגע יש מספר מועט של מכללות, בין 2 ל-4 מכללות שיש שם איזו ירידה.

נתן נהוראי: גם שם ריככנו אותה.

נתן נהוראי: זאת לא ירידה על כל החריגות אלא מעין הסדרה שבאה וממצעת את הפער בין מה שהיה צריך להיות משולם לבין מה ששולם בפועל.

נתן נהוראי: הן מחזיקות את שאר המכללות שמחר יכולות לחתום על ההסכם הזה ולקבל מענים כלכליים, כניסה לסגל עמית.

יוראי להב-הרצנו: למה אתם מחריגים את המכללות הללו?

יוראי להב-הרצנו: על כמה כסף מדובר?

יוראי להב-הרצנו: מה הפער?

נתן נהוראי: אני לא נכנס לזה, אלה דברים לחדר המשא ומתן.

נתן נהוראי: לא מדובר פה על משהו כלכלי.

סמי אבו שחאדה: נתן, אנחנו לא מנהלים איתך כאן משא ומתן.

סמי אבו שחאדה: אנחנו שואלים בשביל להבין.

סמי אבו שחאדה: אנחנו גם לא הולכים לנהל איתך משא ומתן בוועדה.

סמי אבו שחאדה: אנחנו רוצים להבין מה סדר גודל הבעיה מבחינת הכסף כדי להבין למה אנחנו תקועים כבר חמישה שבועות בשביתה שהיא מוצדקת ואמורה להיות פתירה.

סמי אבו שחאדה: לנו הסכומים נראים סבירים ושמשרד האוצר יכול לפתור.

סמי אבו שחאדה: איפה זה עומד?

נתן נהוראי: אני אסביר עוד פעם.

נתן נהוראי: סוגיית החריגות לכאורה היא לא סוגיה כלכלית.

נתן נהוראי: היא סוגיה שנמצאת במישור החוקי.

נתן נהוראי: כאשר יש תשלומים שניתנים שלא כדין אז עושים תהליך הסדרה.

נתן נהוראי: זאת לא שאלה של הסכום אלא זאת שאלה שצריך לעשות הסדרה.

נתן נהוראי: בתוך הליך של הסדרה אנחנו צריכים לבוא ולעשות משהו.

נתן נהוראי: הצד שלנו מוותר על חלק מהסכום לכאורה והצד השני חווה גם איזו ירידה.

נתן נהוראי: אנחנו מדברים על מכללות מסוימות וגם שם על עובדים מסוימים.

נתן נהוראי: אנחנו מדברים פה על העתיד.

נתן נהוראי: אני רואה בתקשורת כל מיני פרסומים על השבות על כל שנה, סכומים שאני לא יודע מאיפה הם מגיעים.

נתן נהוראי: זה נשמע לי כמו איזו תעמולה בשביל להמשיך את השביתה.

נתן נהוראי: בסופו של דבר, גם אם אנחנו מדברים על השבה מהעבר, אנחנו בתוך ההסדרה מדברים על משהו שמהווה איזו קונסטרוקציה שהיא סמלית ולא מתייחסת לכל הסכומים שניתנו.

נתן נהוראי: לעתיד אנחנו רוצים שהדברים ייעשו לפי הנחיות, יישור קו.

נתן נהוראי: אנחנו יודעים לעשות יישור קו שנותן מענה לרוב המרצים.

נתן נהוראי: אנחנו לא מרגישים בנוח עם זה שכל הדיונים על החריגות לכאורה הפכו להיות לדיונים שמתייחסים רק למרצים ספציפיים במכללות מסוימות.

עופר כסיף: קודם כל, בואו נניח לרגע שמדובר בעניין חוקי.

עופר כסיף: אני מטיל ספק בכך, לדעתי יש פה שיקולים אחרים.

עופר כסיף: בואו נשים את זה רגע בצד ונניח שמדובר במשהו חוקי.

עופר כסיף: מה הלינק ולמה אתם עושים לינק או מחברים באופן מלאכותי, שרירותי, שלא לומר מעבר לזה, בין הנושא של לכאורה חריגות לבין הנושא של להגיע עם השובתים ונציגיהם להסכם על תנאי ההעסקה שלהם?

עופר כסיף: אין שום קשר בין הדברים.

עופר כסיף: נניח לרגע שיש חריגות.

עופר כסיף: אני אומר עוד פעם, אני לא מקבל את זה, אבל נניח.

עופר כסיף: למה אתם לא יכולים להגיע מצד האוצר?

עופר כסיף: המרצים ויתרו.

עופר כסיף: אנחנו מדברים על מאבק שנמשך 3 שנים.

עופר כסיף: הדרישה הראשונית של המרצים היתה השוואת תנאים לאוניברסיטאות, דרישה מוצדקת לחלוטין.

עופר כסיף: היום הם מבינים את הקושי, הם עושים מבחינתם צעד ענק לכיוון האוצר ואומרים, נחכה עם זה.

עופר כסיף: אנחנו נוותר על השוואת תנאים לאור המצוקה של הקורונה.

עופר כסיף: אנחנו מבקשים העברה לסגל עמית שמבחינה תקציבית זה שליש.

עופר כסיף: למה אתם לא סוגרים את זה?

עופר כסיף: מה הקשר לחריגות לכאורה?

סמי אבו שחאדה: השאלה ברורה.

סמי אבו שחאדה: נתן, יש לך תשובה?

נתן נהוראי: כן.

נתן נהוראי: אני חושב שגם עניתי על זה בישיבה הקודמת.

נתן נהוראי: בסוף יש פה שתי מכללות שיש בהן הליך מנהלי.

נתן נהוראי: כאשר יש הליך מנהלי אי-אפשר לבוא ולתת תוספות שכר וחריגות.

נתן נהוראי: אם רוצים ללכת להסכם שהוא מתייחס לעובדים שאין להם חריגות לכאורה ולעשות את ההפרדה הזאת, אנחנו הצענו את האופציה הזאת של ההפרדה גם בוועדה הקודמת.

נתן נהוראי: אבל אם רוצים שייהנו גם ממתנים כלכליים שההסכם נותן אז צריך להסדיר את הדבר הזה.

נתן נהוראי: אני חושב שגם בתוך הסיפור הזה של ההסדרה, אנחנו יודעים לתת מענה לרוב האוכלוסייה.

נתן נהוראי: חבל לנו שבשביל אוכלוסייה קטנה שנמצאת במכללות מסוימות, כל המרצים כרגע נמנעת מהם האפשרות בעצם לחתום על הסכם שנותן הטבת שכר מהיום הראשון.

סמי אבו שחאדה: אני רואה שאתה עכשיו מנהל פה את המשא ומתן.

סמי אבו שחאדה: תודה.

סמי אבו שחאדה: שגיא, נחזור אליך ותוכל להגיד מה שאתה רוצה.

סמי אבו שחאדה: תודה נתן.

סמי אבו שחאדה: אני לא רוצה להפוך את זה לשיחת משא ומתן.

סמי אבו שחאדה: אני רוצה לשמוע את חברת הכנסת אורלי פרומן.

אורלי פרומן: תודה רבה אדוני היושב-ראש, תודה רבה עופר על הדיון.

אורלי פרומן: חברים, עברו חמישה שבועות מתחילת הסמסטר.

אורלי פרומן: הסטודנטים עוד רגע מפספסים את הסמסטר הראשון.

אורלי פרומן: נכון שהמאבק הוא גם לטובתם אבל בסופו של דבר ישנה פה סיטואציה של שביתה במשך חמישה שבועות.

אורלי פרומן: 3 שנים של מאבק, לא יעלה על הדעת.

אורלי פרומן: מספר ישיבות של ועדת החינוך.

אורלי פרומן: למה עוד מחכים?

אורלי פרומן: אני לא מבינה.

אורלי פרומן: הגענו פה לאיזה מבוי סתום מבחינת הוועדה, כי אנחנו לא נכנסים פנימה לתוך הסוגיות שנדונות.

אורלי פרומן: נתן, אולי תגיד לי מה עומד מאחורי ההתעקשות שלהם או מה עומד מאחורי ההתעקשות שלכם?

אורלי פרומן: אם המענה הוא לרוב האוכלוסייה אז יש פה איזה קטץ'.

אורלי פרומן: מה, זה שתי מכללות שמובילות מאבק או שיש פה דברים שהם נעלמים מעיני הועדה?

אורלי פרומן: יש פערים בין מה שאתה אומר לבין מה שכוח לעובדים אומר.

אורלי פרומן: אגב, כוח לעובדים מייצג את הסגל אבל יכול להיות שיש אנשי סגל שמוכנים לעלות ולומר מה קורה פה.

אורלי פרומן: יש שר להשכלה גבוהה שאמר מה שאמר.

אורלי פרומן: הממונה על השכר לא נכנס באופן אישי כי זה נראה לא מספיק חשוב.

אורלי פרומן: אני רואה שפרופסור גפשטיין נמצא פה גם.

אורלי פרומן: איפה אתם בתוך המאבק הזה כדי לנער את כל המוסדות?

אורלי פרומן: איפה ות"ת נמצאת?

אורלי פרומן: אתם יודעים מה?

אורלי פרומן: כמה פעמים עוד אפשר יהיה לשבת כאן ולשמוע את אותם דברים?

סמי אבו שחאדה: נקווה שלא נצטרך עוד הרבה.

אורלי פרומן: אולי נציע מגשר חיצוני.

אורלי פרומן: צריך לקצוב בזמן.

אורלי פרומן: לקצוב בזמן מגשר חיצוני שייכנס בכל כוחו ומקצועיותו לתוך הסיטואציה הזאת ויביא אותה תוך שבועיים לידי סיום.

אורלי פרומן: אם 75% מהסגל כן ייהנו מהמעבר אז משהו פה נשמע לא בסדר.

אורלי פרומן: אני מציע שניקח מבוגר אחראי שיגשר בין כל הגורמים פה ויוציא אותנו מהמאבק הזה.

סמי אבו שחאדה: יואב טאובמן מהמועצה להשכלה גבוהה.

סמי אבו שחאדה: אם אפשר בקיצור כי יש לנו עוד כמה דוברים ובארבע פותחים את המליאה.

יואב טאובמן: תודה רבה אדוני היושב-ראש, חברי הכנסת.

יואב טאובמן: אני אגיד ברשות

יואב טאובמן: כם כמה אמירות קצרות.

יואב טאובמן: קודם כל, אני רוצה להתייחס לאמירה של כוח לעובדים לגבי אי קיום ישיבות רצופות.

יואב טאובמן: אני יכול להגיד לכם שאנחנו מקיימים ישיבות כמעט כל יום.

יואב טאובמן: כשאנחנו לא מקיימים ישיבות אנחנו עושים עבודה פנימית יחד עם האוצר, ויחד עם ור"מ כדי להביא לישיבות שיהיו אפקטיביות.

סמי אבו שחאדה: אני רוצה להבין את הטיעון הזה.

סמי אבו שחאדה: ביחד עם כוח לעובדים ועם הנציגים של השובתים, כמה ישיבות התקיימו?

יואב טאובמן: אני יכול להגיד לך כהערכה, שמתחילת המשא ומתן היו למעלה מ-100 ישיבות בשלוש השנים האחרונות.

סמי אבו שחאדה: אני מדבר על התקופה האחרונה.

סמי אבו שחאדה: בתקופת השביתה האם התקיימו ישיבות?

יואב טאובמן: בוודאי.

יואב טאובמן: אמרתי שאנחנו מקיימים כמעט כל יום ישיבות במהלך השביתה.

סמי אבו שחאדה: בקשה תמשיך.

יואב טאובמן: כמה שעות כל יום.

יואב טאובמן: דבר שני.

יואב טאובמן: כמו שעמיתי ממשרד האוצר ציין, יש פה בסופו של דבר הסכם שצריך להסתכל עליו גם בתמונת המקרו.

יואב טאובמן: יש נכון את יחידת האכיפה ואת כל נושא ההסדרה ובסופו של דבר ההסכם הזה הוא לא בשביל אוכלוסייה קטנה, הוא בשביל אוכלוסיית כלל המורים מהחוץ והסגל הזוטר במכללות.

יואב טאובמן: מדובר פה על סדר גודל של 6,000-7,000 אנשים שמרביתם אמורים ליהנות מההסכם הזה, לקבל הטבות מההסכם הזה.

יואב טאובמן: אז לבוא ולקחת חלק מהמרצים, מחברי הסגל ובגללם בעצם לבוא ולעכב את כל הדבר הזה, אני חושב שזה לא נכון.

יואב טאובמן: זה דבר נוסף.

יואב טאובמן: ות"ת, לצורך העניין, החילה את מסלול סגל עמית כבר ב-2014 ומאז יש לנו מאות רבות של חברי סגל שנכנסו למסלול סגל עמית.

יואב טאובמן: חלק נקלטו ישירות למסלול סגל עמית, חלק הפכו להיות ממורים מהחוץ לסגל עמית.

יואב טאובמן: בחלק מהמכללות אפילו נחתמו גם הסכמים קיבוציים, בין היתר גם מול ארגון כוח לעובדים בנושא הזה.

יואב טאובמן: גם לנושא הזה יש שיפוי מצד ות"ת למכללות שמכילות את המסלול הזה.

יואב טאובמן: זה קיים.

יואב טאובמן: לגבי הצעות קודמות שהיו עוד טרם השביתה אז בעצם השר, בשיתוף יו"ר ות"ת, עוד לפני היציאה לשביתה, ניסו לייצר איזה מתווה להסכמה בכל הנושא של הסדרה, שלהבנתי לא הוסכם על-ידי ארגון כוח לעובדים.

יואב טאובמן: זה ניסיון שעוד נעשה טרם היציאה לשביתה.

יואב טאובמן: אני חייב לציין גם שמבחינה תקציבית אנחנו בעצם הולכים עכשיו להסכם שכר על אף אי ודאות כלכלית קיצונית מאוד במשק.

יואב טאובמן: זה משהו שהוא מאוד ייחודי לדעתי.

יואב טאובמן: פה עמיתי ממשרד האוצר יוכל להרחיב טיפה יותר.

יואב טאובמן: אני לא מכיר איזה משא ומתן שמתקיים במגזר הציבורי בימים אלו, הסכם שכר או הסכם קיבוצי.

סמי אבו שחאדה: אדוני, הם לא אשמים בכלום.

סמי אבו שחאדה: זה מאבק שמתנהל כבר שלוש שנים, הרבה לפני הקורונה.

סמי אבו שחאדה: זה מאבק צודק שכולם מבינים את חשיבותו וכולם מבינים את החשיבות של הפעילות של המרצים.

סמי אבו שחאדה: תקראו להם איך שבא לכם, אני לא אוהב את המושג הזה של הסגל הזוטר.

סמי אבו שחאדה: עדיף למצוא שם אחר.

סמי אבו שחאדה: אנשים עושים עבודה מדהימה וחשובה וכולם מסכימים עם זה והם גם במאבק צודק.

סמי אבו שחאדה: ממה ששמעתי עד עכשיו, אני מבין שלא מדובר במיליארדי שקלים אלא בסכום שהוא סביר.

סמי אבו שחאדה: כמו שאתה אומר, הוא אמור לשרת מספר מאוד גדול של אנשים.

סמי אבו שחאדה: אני רוצה לשמוע איך אנחנו מתקדמים לכיוון של פתרון ולא לנהל אצלי בוועדה משא ומתן במטרה לפרק את הקבוצה שאלה רוצים ככה ואחרים ככה.

סמי אבו שחאדה: יש להם את כוח לעובדים שמייצג אותם וכך הם החליטו.

ג'אבר עסאקלה: לגבי האמירה שלא מתנהל שום משא ומתן.

ג'אבר עסאקלה: אני חושב שבתקופת הקורונה היו לנו שני מקרים מאוד בולטים, גם של העובדות הסוציאליות וגם של האחיות.

ג'אבר עסאקלה: התנהל משא ומתן והגיעו להסכמות.

ג'אבר עסאקלה: זה שהמרצים מן החוץ היום שובתים והאמת אף אחד לא בא לקראתם, זאת בעיה.

ג'אבר עסאקלה: אני רוצה להגיד שגם המל"ג וגם ועד ראשי המכללות לא עושים את העבודה.

סמי אבו שחאדה: עכשיו ננסה לשמוע אותם.

ג'אבר עסאקלה: אני חושב שלא רק משרד האוצר לא לוקח שום אחריות על הנושא הזה, אלא גם הכנסת.

ג'אבר עסאקלה: הוגשו הצעות לדיון מהיר והצעות לסדר והכול נדחה על-ידי נשיאות הכנסת.

ג'אבר עסאקלה: לא הכנסת ולא הממשלה מתייחסים לנושא הזה ברצינות.

ג'אבר עסאקלה: אני חושב שהגיע הזמן להוציא לא רק את המרצים מן החוץ להפגנות בחוץ אלא צריך להוציא גם את הסטודנטים.

ג'אבר עסאקלה: 30,000 סטודנטים שסובלים מהמצב הזה.

ג'אבר עסאקלה: אגב, המכללות גובות את שכר הלימוד כמובן.

ג'אבר עסאקלה: לכן גם הסטודנטים צריכים לצאת לרחוק ולתמוך תמיכה גורפת במאבק הצודק של המרצים.

ג'אבר עסאקלה: אני לא מדבר אליך נציג המל"ג אלא למשרד האוצר והממשלה.

ג'אבר עסאקלה: אתם מתנים את זה בכל הסדרת ההחרגות האלה.

ג'אבר עסאקלה: החריגות האלה לכאורה אפשר לפתור אותן.

ג'אבר עסאקלה: בואו תחתמו על ההסכם ונטפל בחריגות שאתם טוענים שישנן.

ג'אבר עסאקלה: זה יכול לקחת שלוש שנים בבתי משפט אבל מייד צריך להיכנס למשא ומתן אינטנסיבי, לחתום על הסכם ולהחזיר את הסטודנטים לספסל הלימודים.

סמי אבו שחאדה: יואב, סליחה שקטעתי אותך.

סמי אבו שחאדה: אתה רוצה להוסיף?

יואב טאובמן: כמו שאמרתי, אנחנו הולכים להסכם שכר באי ודאות קיצונית מבחינה כלכלית במשק.

יואב טאובמן: בסופו של דבר אנחנו צריכים להתחשב באיתנות הפיננסית של המכללות.

יואב טאובמן: באמת אנחנו בתקופה של אי ודאות.

יואב טאובמן: אין לנו אפילו תקציב.

עופר כסיף: האי ודאות של אלפי מרצים שבמשך שנים עושים מאבק, זה לא חשוב?

יואב טאובמן: אני מסכים שזה חשוב, חבר הכנסת כסיף ולכן ציינתי בדבריי שכבר ב-2014 אנחנו החלנו את מסלול סגל עמית עבור המכללות.

יואב טאובמן: אני מסכים לדעה ולעמדה.

יואב טאובמן: זה גם חלק אינהרנטי שכבר הוסכם במשא ומתן.

שגיא מעין: במשא ומתן הזה אין שום מתנים כלכליים.

שגיא מעין: אני מבקש את רשות הדיבור כי נאמרים פה דברים לא הוגנים, לא מדויקים, שלא לומר חמור בזה.

שגיא מעין: אין בהסכם הזה שום מתנים כלכליים.

סמי אבו שחאדה: שגיא, סליחה.

סמי אבו שחאדה: אני מנהל את הישיבה.

סמי אבו שחאדה: הבטחתי לחזור אליך ולא שכחתי.

סמי אבו שחאדה: יש עוד כמה דוברים ואני חייב לסיים את הדיון הזה לפני ארבע.

סמי אבו שחאדה: אני מבטיח לחזור אליך.

סמי אבו שחאדה: תשמע את כולם ובטוח יהיה לך מה להגיד.

סמי אבו שחאדה: בבקשה, עמוס ישראל.

עמוס ישראל: אני מרצה במינוי בבית הספר למשפטים במכללה האקדמית ספיר.

עמוס ישראל: אני נמצא פה כדי להביע תמיכה במרצים שהם עדיין לא במינוי.

עמוס ישראל: 25 שנה לימדתי בחמש מקומות מחיפה ועד אילת.

עמוס ישראל: אני מכיר את המצב הזה של לחפש עבודה מסמסטר לסמסטר.

עמוס ישראל: אני אומר שבמונחים ערכיים, כדי שיהיה הדר, כדי שיהיה כבוד, כדי שיהיה יותר גיוון בהשכלה גבוהה, שהסטודנטים שלנו יוכלו לקבל יותר קולות ממגוון יותר גדול, ממגוון מקצועות יותר גדול, חיוני שאנשים שהם בעלי כבוד ובעלי יכולת וודאות יוכלו להקדיש את עצמם לסטודנטים שלנו.

עמוס ישראל: לכן השאלה בעיניי היא האם מתיישרים בצד הגבוה או בצד הנמוך?

עמוס ישראל: אין שום סיבה במונחים של הגרושים שמרוויחים, לא להתיישר לחלק הגבוה.

עמוס ישראל: לא בשביל אותם מרצים שצריכים לרדת בשכר, אלא בשביל הסטודנטים שיקבלו מרצים שעובדים בתנאים נאותים ויכולים לתת לסטודנטים את המוביליות החברתית שכל-כך צריך בפריפריה, במרכז ובגיוון שהחברה הישראלית צריכה.

עמוס ישראל: זאת עמדתי ואני מאוד אשמח שהמל"ג, ות"ת וועד ראשי המכללות לא ינסו להנמיך ולשנמך את ההוראה.

סמי אבו שחאדה: פרופסור גפשטיין מוועד ראשי המכללות.

שמעון גפשטיין: תודה רבה, אני מודה ליושב-הראש ולוועדה כולה.

שמעון גפשטיין: נדמה לי שזאת פגישה ראשונה בפורום הזה של השכלה גבוהה ואני מכבד ומוקיר את חברי הכנסת שיזמו והקימו את תת הוועדה של ועדת החינוך.

שמעון גפשטיין: לגבי הנושא.

שמעון גפשטיין: ראשית, אני רוצה לציין כי חוזרים כאן הרבה על הנושא של סגל זוטר.

שמעון גפשטיין: השם סגל זוטר מבחינתנו כבר החלטנו שהסגל לא ייקרא סגל זוטר.

שמעון גפשטיין: זה סגל של מורים מהחוץ שמספרם יהיה קטן מאוד או סגל עמית הוראה.

שמעון גפשטיין: סגל עמית הוראה גם מבחינת השם וגם מבחינת המעמד האקדמי וגם מבחינת ההשתתפות בוועדות האקדמיות במכללות מבטא את החשיבות של הסגל העמית שלנו וכמה הוא חשוב לנו.

שמעון גפשטיין: הוא בעצם לב ליבן של המכללות.

שמעון גפשטיין: לכן, היות ואנחנו מתגאים במכללות שלנו, מתגאים בסגלים שלנו, ברור שאנחנו גם רוצים להעלות ולהעצים את המעמד של הסגן, גם מבחינת המוניטין וגם מבחינה כלכלית.

שמעון גפשטיין: יש לנו בפירוש אינטרס משותף כדי לקדם את ההשכלה הגבוהה.

שמעון גפשטיין: לכן, כמו שנאמר, מספר רב של מכללות כבר חתמו על ההסכם הזה.

שמעון גפשטיין: המכללות האלה קיימות וחברי הסגל העמית נהנים גם מתנאים כלכליים וגם מתנאים מעמדיים.

שמעון גפשטיין: לכן המצב הוא שבעצם כרגע יש 11 מכללות, מתוך 22, שהן נמצאות כי לא נחתמו הסכמים.

שמעון גפשטיין: בחלקם מאוגדים על-ידי כוח לעובדים.

סמי אבו שחאדה: זה מחצית, אדוני.

סמי אבו שחאדה: 11 מתוך 22 זה 50%.

סמי אבו שחאדה: זה לא מעט.

שמעון גפשטיין: נכון.

שמעון גפשטיין: 50% כאשר כל התנאים פתוחים גם ל-50% האחרים.

שמעון גפשטיין: אנחנו לא מגבילים, להיפך, אנחנו מעוניינים לפתוח שסגל עמית יהיו בכל 22 המכללות.

שמעון גפשטיין: עכשיו אנחנו עומדים בפני איזה הסכם שהייתי קורא לו הסכם היסטורי כי כולם תיארו את המצב הלא הגון והלא נכון של המצב של הסגל הזוטר, כשאנחנו מאוד נמנעים מלהזכיר את השם הזה.

שמעון גפשטיין: אנחנו מעבירים למעמד אחר.

שמעון גפשטיין: כלומר, 50% כבר נמצאים שם.

שמעון גפשטיין: יש כאלה שעדיין לא ואיתם מנהלים משא ומתן יחד עם האוצר, עם ות"ת.

שמעון גפשטיין: יושבים כולנו בחדר ישיבות אחד.

שמעון גפשטיין: כמו ששמעתם, למעלה מ-100 ישיבות התקיימו על הנושא הזה וכבר הגיעו לפתרון די מלא ממש לפני הקורונה.

שמעון גפשטיין: אם לא היתה פורצת לנו הצרה הזאת, ההסכם הזה כבר היה סגור וחתום.

שמעון גפשטיין: מה לעשות והקורונה פרצה.

שמעון גפשטיין: לא אנחנו רצינו וגם לא אנחנו אחראים על הנושא התקציבי - - -

סמי אבו שחאדה: אנחנו גם לא רוצים שזה יהיה תירוץ.

סמי אבו שחאדה: אתה אומר כמה חשוב וצודק היה המאבק וכמעט הגעתם להסדר.

סמי אבו שחאדה: אנחנו לא רוצים שהקורונה תפגע יותר אפילו בסגל העמית.

סמי אבו שחאדה: אנחנו רוצים שתהיה הזדמנות.

סמי אבו שחאדה: אני חושב שעכשיו הקורונה מחזירה למורה, למרצה ולכל מי שעובד בהוראה את הכבוד שלהם.

סמי אבו שחאדה: אנחנו רוצים לשנות להם לא רק את השם מזוטר לעמית אלא לשמור גם על תנאי ההעסקה שלהם, זה הכול.

ג'אבר עסאקלה: אני חייב להגיד שהמכללות הן המעסיק שלהם.

ג'אבר עסאקלה: אתם לא יכולים להיות מהאו"ם בקטע הזה, אתם המעסיק.

שמעון גפשטיין: אנחנו המעסיק אבל אנחנו יכולים לתת את כל הנושאים שאינם כלכליים כי בסופו של דבר בכוחנו אנחנו תלויים באוצר.

שמעון גפשטיין: אנחנו לא יכולים להחליט בנושא התקציבי אלא במשא ומתן שאנחנו עושים ומנסים כל הזמן לשפר את המצב הזה.

שמעון גפשטיין: כל הנושאים שאינם כלכליים, מבחינת המוניטין וכל מה שקיים – אני חושב שגם כוח לעובדים גם להם מגיע את היישר כוח על הדרך הארוכה שעשו.

שמעון גפשטיין: הגענו אחרי שלוש שנים של דיונים להסכם מאוד מאוד מכבד, ש-80% מהאנשים יעברו מסגל זוטר לסגל עמית, שזה הישג יוצא מן הכלל.

שמעון גפשטיין: כולם יקבלו את התנאים הסוציאליים הנלווים.

שמעון גפשטיין: זה כבר לא מלמדים 4 חודשים ומפטרים אלא עובדים לפי הסכם עם תנאים סוציאליים, עם קרן השתלמות.

שמעון גפשטיין: הדברים האלה כבר קיימים בהסכם.

שמעון גפשטיין: איפה יש בעיה?

שמעון גפשטיין: הבעיה היא באמת הבעיה שכרגע הזכירו, שישנה שונות בין המכללות השונות.

שמעון גפשטיין: כשעושים עכשיו הסכם מסגרת כללי, אנחנו וגם כוח לעובדים רוצים ליישר קו.

שמעון גפשטיין: אנחנו צריכים ליישר קו.

שמעון גפשטיין: לא יתכן שיהיו 22 מכללות שכל מכללה תשלם סכום אחר למרצה כי אני לא אוכל למשוך מרצים למכללה שלי אם מכללה שנייה נותנת 25% יותר.

שמעון גפשטיין: לכן הוחלט ליישר קו.

שמעון גפשטיין: שם הבעיה, איך מיישרים את הקו?

שמעון גפשטיין: בעניין של יישור קו דובר כאן כרגע ואני חושב שזאת הנקודה.

שמעון גפשטיין: 80% מחברי הסגל שיעבור לסגל עמית הם יקבלו ולא ייפגעו.

שמעון גפשטיין: להיפך, יעברו למעמד סגל עמית, יקבלו תוספת שכר כלכליות ללא ספק.

שמעון גפשטיין: אני יכול לדבר לפחות על חברי הסגל אצלי במכללה.

סמי אבו שחאדה: פרופסור גפשטיין אני בכיוון של סיכום בבקשה.

שמעון גפשטיין: נותרו שתיים שלוש מכללות שיש בעיה.

שמעון גפשטיין: אם רוצים לעשות הפרדה בין שני הדברים אז אפשר ללכת לכיוון ולחתום עם כל המכללות ועם שתיים שלוש המכללות להמשיך לדון ואנחנו יכולים לקדם את העניינים.

שגיא מעין: תודה רבה אדוני.

שגיא מעין: אני ממש מוחה על הדברים שנאמרו כאן.

שגיא מעין: יש כאן כל-כך הרבה אי דיוקים.

סמי אבו שחאדה: בבקשה, תעמיד את הדברים על דיוקם.

שגיא מעין: לטענת האוצר כמעט כל המכללות חורגות.

שגיא מעין: זה לא נכון שרק שתי מכללות חורגות.

שגיא מעין: שתי מכללות שנגדן נפתח ההליך הן אלה שכרגע נמצאות במוקד המחלוקת לכאורה.

שגיא מעין: אבל גם מכללות אחרות שלא נפתח בהן הליך עדיין נמצאות במצב של חריגה.

שגיא מעין: שניים.

שגיא מעין: הסכומים שנאמרו בחדר המשא ומתן הם סכומים שנאמר לנו מה גובה ההפחתה שצפויה לנו.

שגיא מעין: מדובר על למעלה מ-1,000 שקלים למרצה לחודש.

שגיא מעין: זה המון כסף, זה לא סכומים זניחים.

שגיא מעין: זה נאמר בחדר המשא ומתן על-ידי נציגי האוצר.

שגיא מעין: אז אני מבקש לדייק בעובדות.

שגיא מעין: שלוש.

שגיא מעין: אין לנו מתנים כלכליים.

שגיא מעין: זה ממש לא נכון.

שגיא מעין: כל ההטבות והזכויות הסוציאליות נגזרים מתוך הסכומים שכבר היו קודם או אפילו פחות מהם.

שגיא מעין: מדובר על יותר משתי מכללות.

שגיא מעין: גם 20% זה לא נכון.

שגיא מעין: נתן אמר קודם 75% והופ הגענו ל-80%.

שגיא מעין: עוד פעם העיוותים האלה במספרים שהם מאוד לא מדויקים.

סמי אבו שחאדה: שגיא, אני לא רוצה שנלך לאיבוד בפרטים.

סמי אבו שחאדה: אנחנו רוצים לעזור לכם.

סמי אבו שחאדה: אני רוצה לשאול לגבי ההצעה של חברת הכנסת פרומן.

סמי אבו שחאדה: היא אמרה שהמשא ומתן הזה נתקע כבר המון זמן.

סמי אבו שחאדה: היו כבר 100 ישיבות, כמעט הגעתם למשהו ואנחנו שוב תקועים ויש שביתה וכולם מפסידים מהדבר הזה.

סמי אבו שחאדה: השאלה אם העניין של מגשר או צד שלישי, מבחינת כוח לעובדים זה דבר שאפשר לשקול אותו או שאתם מעוניינים להמשיך לבד את המשא ומתן הזה?

שגיא מעין: אנחנו מוכנים לחשוב על הדברים.

שגיא מעין: אני לא רוצה לתת כאן תשובה.

שגיא מעין: זה לא כוח לעובדים אלא זה איגוד סגל.

שגיא מעין: מדובר על מרצים שמנהלים איתו.

שגיא מעין: אנחנו נתייעץ ונקבל החלטה משותפת.

שגיא מעין: אנחנו מבקשים שהדרגים הבכירים ייכנסו לחדר ויתנו את ההחלטה שלהם.

שגיא מעין: הדברים המוטעים שנאמרו כאן ומטעים את כולם.

שגיא מעין: פעם נאמר שזה עניין עקרוני ולא כלכלי אבל אחרי זה יואב אומר שאנחנו בתקופה של בעיות תקציביות ואין לנו כסף.

שגיא מעין: אז או שהעניין הוא כלכלי או שהוא לא כלכלי.

שגיא מעין: יש פה בעיות, אפשר לפתור אותן.

שגיא מעין: אנחנו לא רחוקים משם.

שגיא מעין: זה לא 2.5 מרצים, זה לא 20% מהמרצים.

שגיא מעין: זאת אוכלוסייה גדולה, זה אלפי אנשים וזה אלפי שקלים לכל אדם.

שגיא מעין: זאת פגיעה של הרבה מאוד כסף שהיא לא הוגנת, לא מדתית ולא ראויה בשם צורה במקרה הזה.

סמי אבו שחאדה: תודה שגיא.

סמי אבו שחאדה: אנחנו גם יודעים שהמשכורות הם לא במיליונים וש-1,000 שקלים ביחס לגודל המשכורת זה סכום כבד מאוד לאנשים שעובדים שם.

סמי אבו שחאדה: עופר, בבקשה.

עופר כסיף: קודם כל, לפני שאני מציע המלצות, אני רוצה למחות באופן מאוד נחרץ ותקיף על העמדה של האוצר, על העמדה ור"מ ועל כל העמדות האנטי מרצים שנשמעו, בעיקר ברמה של לפגוע בסולידריות בין המרצים וליצור מנגנון של הפרד ומשול.

עופר כסיף: ברגע שאומרים שיש אחוז כזה או אחר שייפגעו ואחוז כזה או אחר שירוויחו, מה שבעצם עושים זה לתקוע טריז בין המרצים לבין עצמם ולפגוע במאבק שלהם.

עופר כסיף: זאת הנקודה האמיתית והמשמעותית ביותר.

עופר כסיף: אני יוצא נגד זה באופן נחרץ ואני מציע שלא יעלו את זה יותר, בטח לא בוועדה שאני עומד בראשה.

עופר כסיף: לגבי ההמלצות, אני אומר אותן בנקודות.

עופר כסיף: אני לא יכול להצביע לפי הנהלים אבל אני מציע את ההמלצות הבאות: הוועדה קוראת לשר אלקין להתערב במלוא כוחו ולהוביל לפתרון הולם; הוועדה קוראת לכל הנוגעים בדבר לזרז ולהעצים את המשא ומתן כדי לתת פתרון הולם במהרה; הוועדה דורשת או קוראת לור"מ ולאוצר להוביל להסכם שבו יועברו כל המרצים שנחשבים "סגל זוטר" למסלול של סגל עמית ללא פגיעה בשכר ובתנאי העסקה שלהם.

עופר כסיף: נקודה אחרונה, לא לטווח המיידי אלא לטווח הבינוני והארוך, לאחר הגעה להסכם כאמור בסעיף הקודם, הוועדה תובעת התחייבות מצד האוצר, ור"מ והמשרד להשכלה גבוהה להמשיך משא ומתן בהקדם האפשרי לטובת השגת השוואה לתנאי ההעסקה באוניברסיטאות.

עופר כסיף: אלה ההמלצות שאני מציע.

אורלי פרומן: עופר, צריך לקצוב בזמן.

עופר כסיף: אמרתי בהקדם האפשרי.

סמי אבו שחאדה: רציתי לגבי הזמנים כי מה שאמרה חברת הכנסת פרומן מאוד צודק.

סמי אבו שחאדה: אנחנו כבר בשבוע החמישי, זה הרבה יותר מידי זמן.

עופר כסיף: אני מקבל את זה.

עופר כסיף: אני חושב שסביר לדבר על שבוע עד 10 ימים.

אורלי פרומן: 10 ימים שהשר אלקין יתערב בכל כוחו.

אורלי פרומן: כבר ביקשנו ממנו את זה.

סמי אבו שחאדה: אז ההמלצה הנוספת שאנחנו נותנים לזה שבועיים כדי שזה יחזור לוועדה עם פתרון.

סמי אבו שחאדה: אנחנו רוצים לשמוע בוועדה שתוך שבועיים המשא ומתן הזה התקדם והגיעו לפתרונות.

אורלי פרומן: שהסגל חזר לעבודה.

עופר כסיף: בתנאי שהגיעו להסכם.

סמי אבו שחאדה: כמובן.

עופר כסיף: אז שבועיים ושאר הסעיפים אני מקווה שהם גם מוסכמים.

סמי אבו שחאדה: מוסכמים.

סמי אבו שחאדה: יש מישהו שמתנגד להמלצות?

סמי אבו שחאדה: אני לא חושב.

סמי אבו שחאדה: תודה רבה לכם.

סמי אבו שחאדה: אני מתנצל בפני אלה שלא דיברו.

סמי אבו שחאדה: אני מתנצל שלא היה זמן לכולם.

סמי אבו שחאדה: תודה רבה לחבר הכנסת עופר כסיף על היוזמה ולכל מי שהשתתף.

סמי אבו שחאדה: אני מאוד מקווה שבשבועיים הקרובים נשמע שהגענו לפתרונות ושהדבר הזה מאחורינו.

סמי אבו שחאדה: תודה, הישיבה נעולה.